b'\n_START_ARTICLE_\nSlick Rick\n_START_SECTION_\nDjetinjstvo i mladost (1965. - 1983.)\n_START_PARAGRAPH_\nSlick Rick je ro\xc4\x91en kao Ricky Martin Lloyd Walters, 14. sije\xc4\x8dnja 1965. godine u Londonu, Engleskoj, Ujedinjenom Kraljevstvu. Odrastao je u jugozapadnom dijelu Londona, Mitcham. Dok je jo\xc5\xa1 bio dijete oslijepio je desno oko na slomljenom staklu, te od tada nosi povez. Godine 1977. zajedno sa svojom obitelji preselio se u Sjedinjene Ameri\xc4\x8dke Dr\xc5\xbeave, to\xc4\x8dnije u Bronx, New York City, New York. U Bronxu, u \xc5\xa1koli La Guardia High School of Music & Art je upoznao Danu Danea s kojim je kasnije osnovao duo Kangol Crew. Duo je kasnije imao nastupe po cijelom gradu.\n_START_SECTION_\nPo\xc4\x8deci karijere i debitantski album (1984. - 1989.)\n_START_PARAGRAPH_\nGodine 1984., Slick Rick je upoznao Doug E. Fresha te je krenuo u nastupe s njegovom grupom Get Fresh Crew (ostali \xc4\x8dlanovi su Chill Will i Barry Bee). Slick Rick je krenuo s njima na turneju s pseudonimom MC Ricky D. U ljeto 1985. objavili su dva singla "The Show" i "La Di Da Di". Obe pjesme su postale popularne. Dvije godine kasnije Slick Rick je pozvan na sastanak s Russellom Simmonsom i Lyorom Cohenom, te je tada potpisao ugovor s diskografskom ku\xc4\x87om Def Jam Recordings. Godine 1988. objavio je debitantski studijski album The Great Adventures of Slick Rick. Album je postigao veliki uspjeh, te je zaradio platinastu certifikaciju u Sjedinjenim Ameri\xc4\x8dkim Dr\xc5\xbeavama. Album je tako\xc4\x91er proizveo i tri singla "Teenage Love", "Children\'s Story" i "Hey Young World".'